CELEX: 32013R1136
Language: sl
Date: 2013-11-12 00:00:00
Title: Izvedbena uredba Komisije (EU) št. 1136/2013 z dne 12. novembra 2013 o spremembi Izvedbene uredbe Komisije (EU) št. 540/2011 glede podaljšanja veljavnosti registracije za aktivne snovi klotianidin, dimoksistrobin, oksamil in petoksamid  Besedilo velja za EGP

13.11.2013   
            
            
               SL
            
            
               Uradni list Evropske unije
            
            
               L 302/34
            
         IZVEDBENA UREDBA KOMISIJE (EU) št. 1136/2013
   z dne 12. novembra 2013
   o spremembi Izvedbene uredbe Komisije (EU) št. 540/2011 glede podaljšanja veljavnosti registracije za aktivne snovi klotianidin, dimoksistrobin, oksamil in petoksamid
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
   ob upoštevanju naslednjega:
   
               (1)
            
            
               Del A Priloge k Izvedbeni uredbi Komisije (EU) št. 540/2011 (2) določa aktivne snovi, ki se štejejo za registrirane v skladu z Uredbo (ES) št. 1107/2009.
            
         
               (2)
            
            
               Registracije aktivnih snovi klotianidin, dimoksistrobin, oksamil in petoksamid potečejo med 31. julijem 2016 in 30. septembrom 2016. Vložene so bile vloge za podaljšanje registracij teh aktivnih snovi. Ker za navedene aktivne snovi veljajo zahteve iz Izvedbene uredbe Komisije (EU) št. 844/2012 (3), je treba vložnikom omogočiti dovolj časa za dokončanje postopka podaljšanja registracije v skladu z navedeno uredbo. Zato bodo registracije navedenih aktivnih snovi verjetno prenehale veljati pred sprejetjem sklepa o njihovem podaljšanju. Zato je treba podaljšati njihovo veljavnost.
            
         
               (3)
            
            
               Izvedbeno uredbo (EU) št. 540/2011 bi bilo zato treba ustrezno spremeniti.
            
         
               (4)
            
            
               Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih dopolnilna dokumentacija v skladu z Izvedbeno uredbo (EU) št. 844/2012 ni bila predložena v roku 30 mesecev pred ustreznim datumom poteka veljavnosti registracije iz Priloge k tej uredbi, bo Komisija določila isti datum poteka veljavnosti registracije kot je veljal pred to uredbo ali prvi možni datum po tem.
            
         
               (5)
            
            
               Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih Komisija sprejme uredbo, ki določa, da se registracija aktivne snovi iz Priloge k tej uredbi ne podaljša, ker merila za registracijo niso izpolnjena, bo Komisija določila isti datum poteka veljavnosti registracije kot je veljal pred to uredbo ali na datum začetka veljavnosti Uredbe, ki določa, da se veljavnost registracije aktivne snovi ne podaljša, odvisno od tega, kateri datum je poznejši.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Del A Priloge k Uredbi (EU) št. 540/2011 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. novembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (3)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
   
      PRILOGA
      Del A Priloge k Uredbi (EU) št. 540/2011 se spremeni:
      
                  1.
               
               
                  V šestem stolpcu vrstice 116 za oksamil se datum veljavnosti registracije 31. julij 2016 nadomesti z 31. januar 2018.
               
            
                  2.
               
               
                  V šestem stolpcu vrstice 121 za klotianidin se datum veljavnosti registracije 31. julij 2016 nadomesti z 31. januar 2018.
               
            
                  3.
               
               
                  V šestem stolpcu vrstice 122 za petoksamid se datum veljavnosti registracije 31. julij 2016 nadomesti z 31. januar 2018.
               
            
                  4.
               
               
                  V šestem stolpcu vrstice 128 za dimoksistrobin se datum veljavnosti registracije 30. september 2016 nadomesti z 31. januar 2018.